ZAPISNIK

46. sjednice Vijeća Mjesnog odbora Kupinečki Kraljevec I.,
održane 29. siječnja 2025. (srijeda),
 s početkom u 20,00 sati
Nazočni članovi Vijeća: Žarko Vučak, Stjepan Barić, Darko Pereković i Lucija Josipović.
Nenazočni članovi Vijeća: Ivana Pogačić.
Zapisnik vodi: Lidija Špišić, stručni referent za rad tijela mjesne samouprave.
Predsjedava: Žarko Vučak, predsjednik Vijeća.
      Predsjednik Vijeća, pozdravlja nazočne, konstatira da sjednici nazoči većina (4/5) članova Vijeća što znači da Vijeće može pravovaljano odlučivati te otvara 46. sjednicu Vijeća. 
      Predlaže da Vijeće započne s radom te da prije usvajanja dnevnog reda usvoji zapisnik 45. sjednice. Otvara raspravu.      

       Vijeće je jednoglasno (4 „za“) usvojilo zapisnik 45. sjednice.
Predsjednik Vijeća konstatira da su članovi Vijeća prije sjednice primili prijedlog dnevnog reda. 

Budući da nema drugih prijedloga, prijedlog  dnevnog reda daje na glasovanje.
      Vijeće je jednoglasno (4 „za“) usvojilo 
dnevni red:
1. Prijedlog izvješća o radu Vijeća Mjesnog odbora  Kupinečki Kraljevec I. za 2024.

2. Prijedlog programa rada Vijeća Mjesnog odbora Kupinečki Kraljevec I. za 2025.

3. Prijedlog zaključka o prijedlogu imenovanja Trga Borisa Radičevića

4. Prijedlog zaključka o prijedlogu postavljanja prometnog znaka „zabrana prometa za vozila

čija ukupna masa prelazi 5 tona“ na ulazu u ulicu Banovke iz smjera ulice Brebernička cesta
         5.   Obavijesti, pitanja i prijedlozi          

Ad 1) Prijedlog izvješća o radu Vijeća Mjesnog odbora  Kupinečki Kraljevec I. za 2024.
         Predsjednik Vijeća, Žarko Vučak konstatira da su članovi Vijeća primili  Prijedlog izvješća u pisanom obliku te otvara raspravu.
         Budući da se nitko nije javio za riječ, Prijedlog izvješća daje na glasovanje.

         Vijeće je jednoglasno (4 „za“) donijelo
Izvješće o radu

Vijeća Mjesnog odbora Kupinečki Kraljevec I. za 2024. 

Uvod

      Vijeće Mjesnog odbora Kupinečki Kraljevec I ima 5 članova. Prava i obveze Vijeća regulirana su Statutom Grada Zagreba, Pravilima i Poslovnikom Vijeća Mjesnog odbora. Vijeće je svoj rad usmjerilo na problematiku održavanja i izgradnje komunalne infrastrukture, s posebnim naglaskom na problematiku izgradnje mreže odvodnje otpadnih voda, uređivanje javnoprometnih površina i objekata, uređivanje igrališta i zelenih površina, drugih javnih objekata te izradi projektne dokumentacije za buduće akcije.
       Vijeće je tijekom 2024. održalo 12 sjednica.

       Prisutnost članova Vijeća  sjednicama Vijeća bila je u prosjeku 4,5 od 5 članova Vijeća, odnosno 90 %. Ukupno je obrađeno 56 točaka dnevnog reda što prosječno iznosi 4,66  točaka po sjednici. Svi dnevni redovi usvojeni su jednoglasno. Sjednice Vijeća ukupno su trajale  718 minuta što je prosječno 59,83 minute po sjednici. 

       Vijeće Mjesnog odbora Kupinečki Kraljevec I ukupno je je donijelo  39 akata.

       Jednoglasno je donijelo 39 akata  ili 100 %.

Izvješće o radu predsjednika Vijeća 

       Dužnosti predsjednika  Vijeća definirane su Poslovnikom Vijeća Mjesnog odbora Kupinečki Kraljevec I. (članak 21).

       Predsjednik Vijeća saziva sjednice Vijeća. Redovito obilazi područje Mjesnog odbora. Evidentira probleme te s članovima Vijeća   radi  na njihovom rješavanju.

       Obilazio je gradilišta na području Mjesnog odbora te kontrolirao izvode li se radovi  u skladu s troškovnicima.

       Surađuje s predsjednikom i Vijećem Gradske četvrti Brezovica. Informira građane o  svim pitanjima i problemima važnim za Mjesni odbor.

Izvješće o radu potpredsjednice Vijeća 

       Dužnosti potpredsjednice Vijeća definirane su Poslovnikom Vijeća Mjesnog odbora Kupinečki Kraljevec I. (članak 22).
       Potpredsjednica Vijeća pomagala je predsjedniku Vijeća u obavljanju poslova od važnosti za Mjesni odbor.

       Obilazila je gradilišta na području Mjesnog odbora te kontrolirala izvode li se radovi  u skladu s troškovnicima.

       Surađuje s predsjednikom i Vijećem Gradske četvrti Brezovica. Informira građane o  svim pitanjima i problemima važnim za Mjesni odbor.

Izvješće o radu članova Vijeća 

Dužnosti članova Vijeća definirane su Poslovnikom Vijeća Mjesnog odbora Kupinečki Kraljevec I (članak 23).

Članovi Vijeća sudjelovali su u raspravama na sjednicama Vijeća, postavljali pitanja, predlagali Vijeću razmatranje pojedinih pitanja, te sudjelovali u izlascima na teren i rješavanju problema građana.

Tabelarni pregled

Sjednice Vijeća

	     Opis obilježja
	

	 Broj održanih sjednica
	12

	 Prosječni broj članova Vijeća (po sjednici)
	4,25/5

	 Prosječno trajanje sjednica (minuta)
	59,83

	 Broj točaka dnevnog reda (ukupno)
	56

	 Broj donijetih akata
	39


Pregled prisutnosti članova Vijeća sjednicama 

	Redni broj sjednice Vijeća
	prisutni članovi
	odsutni članovi
	%  prisutnosti

	34
	4
	1
	80

	35
	4
	1
	80

	36
	5
	0
	100

	37
	4
	1
	80

	38
	5
	0
	100

	39
	5
	0
	100

	40
	5
	0
	100

	41
	5
	0
	100

	42
	4
	1
	80

	43
	5
	0
	100

	44
	3
	2
	60

	45
	5
	0
	100


Struktura akata Vijeća prema sadržaju

	Problematika na koju se akt sadržajno pretežno odnosi
	Broj akata

	Gradnja i održavanje komunalne infrastrukture (vodovod, odvodnja, plin, javna rasvjeta, ceste)
	15

	Igrališta i zelene površine
	1

	Regulacija prometa
	1

	Javni prijevoz
	1

	Prostori MS (gradnja, održavanje, upravljanje, skrb i korištenje)
	11

	Funkcioniranje Vijeća (mandatna i poslovnička pitanja, program rada, izvještaji o radu i sl.)
	5

	Javni objekti
	1

	Prostorno planiranje, uređenje i zaštita okoliša
	1

	Ostalo
	3


Z A K L J U Č A K
         Vijeće izražava nezadovoljstvo na realizaciju Plana komunalnih aktivnosti Gradske četvreti Brezovica u 2024. godini., dijela što se odnosi na Kupinečki Kraljevec I. iako je  poduzimalo radnje u cilju poboljšanja iste.

          Vijeće također izražava nezadovoljstvo na lošu dinamiku nastavka izgradnje mreže odvodnje otpadnih voda te vodoopskrbne mreže.

         Izostajanje značajnijih ulaganja u gradnju objekata i uređaja komunalne infrastrukture iz drugih izvora financiranja i dalje je ostaje glavni razlog zaostajanja Mjesnog odbora Kupinečki Kraljevec I.  za većinom komunalno opremljenih naselja Grada Zagreba

Ad 2) Prijedlog programa rada Vijeća Mjesnog odbora Kupinečki Kraljevec I. za 2025.
          Predsjednik Vijeća, Žarko Vučak konstatira da su članovi Vijeća primili Prijedlog programa u pisanom obliku te otvara raspravu. 
          Budući da se nitko nije javio za riječ, Prijedlog programa daje na glasovanje.

          Vijeće je jednoglasno (4 „za“) donijelo
	Program rada

Vijeća Mjesnog odbora Kupinečki Kraljevec I.

za 2025.
         Djelovanje Vijeća Mjesnog odbora Kupinečki Kraljevec I. u 2025. godini u pretežitoj mjeri bit će određeno aktivnostima za izgradnju vodoopskrbne mreže i mreže odvodnje otpadnih voda, uređivanjem javnoprometnih površina i objekata, uređivanjem igrališta i zelenih površina i drugih javnih objekata i površina.
 Radi postizanja ovim Programom utvrđenih ciljeva, Vijeće će u 2025. godini, raspravljati i donositi odgovarajuće akte te poduzimati odgovarajuće mjere, naročito o slijedećim pitanjima:

               1. Praćenju  realizacije  akcija iz Plana malih komunalnih akcija za 2025. i akcija iz 

                   Plana komunalnih aktivnosti Gradske četvrti Brezovica u 2025. na području 

                   Mjesnog odbora Kupinečki Kraljevec I.

               2. Utvrđivanju Prijedloga prioriteta za Plan komunalnih aktivnosti Gradske četvrti 

                   Brezovica u 2026.               
               3. Praćenju stanja komunalnog reda uz dostavu zapažanja i prijedloga Vijeću  

                   Gradske četvrti Brezovica i komunalnom redarstvu

               4. Donošenju akata (Prijedlog prioriteta, Financijskog plana, Godišnjeg izvještaja o 

                   izvršenju Financijskog plana, Plana potreba za aktivnostima, programima i 

                   projektima unapređenja kvalitete života građana, zaključaka) 

               5. Suradnji s Vijećem Gradske četvrti Brezovica

               6. Suradnji sa susjednim mjesnim odborima

               7. Suradnji s udrugama sa područja naselja Kupinečki Kraljevec               

               8. Suradnji s građanima sa područja Mjesnog odbora 

               9. Organizaciji manifestacije “Ivanje u Kupinečkom Kraljevcu”

              10. Praćenje statusa poništenja suglasnosti i dr. akata za izgradnju svinjogojske 

                    farme u Kupinečkom Kraljevcu

         11. Praćenje stanja realizacije programa Vodoopskrbe i odvodnje d.o.o. i Programa   

  građenja komunalne infrastrukture na području Grada Zagreba u 2025.

              12. izrada prijedloga vezano za prostorno planiranje na području Gradske četvrti 

                    Brezovica


Ad 3) Prijedlog zaključka o prijedlogu za imenovanje Trga Borisa Radičevića  na  južnom dijelu 
          k.č. 610 k.o. Kupinečki Kraljevec novi 340626

          Predsjednik Vijeća, Žarko Vučak konstatira da su članovi Vijeća primili Prijedlog zaključka u pisanom obliku te da je isti osnova za dalje radnje što ih je potrebno provesti u cilju realizacije imenovanja Trga Borisa Radičevića. Otvara raspravu.
         Vijeće je jednoglasno (4 „za“) donijelo
ZAKLJUČAK

o prijedlogu za imenovanje Trga Borisa Radičevića  na  južnom dijelu k.č. 610 k.o. Kupinečki Kraljevec novi 340626

1. Vijeće Mjesnog odbora Kupinečki Kraljevec I., nakon provedene geodetske izmjere, ponovo je razmotrilo mogućnosti za realizaciju inicijative građana  o imenovanju Trga Borisa Radičevića u Kupinečkom Kraljevcu.  Vijeće je utvrdilo da se površina na kojoj je nalazi spomenik Borisu Radičeviću nalazi na  k.č. 610, k.o. 340626 Kupinečki Kraljevec nova, u vlasništvu Grada Zagreba, da se prostor na južnom dijelu čestice koristi kao javna površina i da ima obilježja trga  te da su ostvareni uvjeti  za imenovanje trga po poginulom branitelju Borisu Radičeviću. 

2. Vijeće predlaže da se ime Borisa Radičevića uvrsti u Fond imena za imenovanje naselja , ulica i trgova u gradu Zagrebu. 

3. Vijeće predlaže da se južni dio k.č. 610 k.o. Kupinečki Kraljevec nova 340626, imenuje u Trg Borisa Radičevića.

4. Ovaj zaključak dostavlja se Vijeću Gradske četvrti Brezovica na dalje postupanje.

O b r a z l o ž e n j e
Boris Radičević bio je istinski heroj Domovinskog rata, svog Kupinečkog Kraljevca i Zagreba, oličenje hrabrosti i odvažnosti i samozatajnosti hrvatskog branitelja, vrijedan član društvene zajednice, omiljen u svakom društvu i ispunjen dobrotom i neiskvarenošću. Rođen je u Zagrebu 7. srpnja 1968. godine. Odrasta u obitelji majke Marice i oca Ivana kao stariji sin od dvoje braće.  Otac Ivan 1984. godine  poginuo je u prometnoj nesreći te dalje majka Marica brine sama o školovanju djece. Boris je završio osnovnu školu u Kupinečkom Kraljevcu i Brezovici, a u Zagrebu pohađa i  završava srednju školu za vodoinstalatera. Boris je bio zaljubljenik u sport, posebno nogomet te je od djetinjstva aktivni član društva za sportsku rekreaciju u Kupinečkom Kraljevcu. Aktivno se uključuje u sve aktivnosti pa i volonterskom radu kod pripremnih radnji za uređenje parka i igrališta u blizini škole u Kupinečkom Kraljevcu.  

Početkom Domovinskog rata kao jedan od najmlađih priključuje se u dragovoljačke odrede Narodne zaštite, a zatim od 29. 05. 1992. godine postaje aktivni pripadnik 150. brigade Hrvatske vojske s kojom je prošao niz ratišta diljem Hrvatske (karlovačko-kordunsko, istočno posavsko, Sunju, istočno slavonsko, dubrovačko i ličko).

U Perušiću, zaseoku Štimci, 15. srpnja 1993. pogiba od agresorske neprijateljske granate. 

Na inicijativu građana Vijeće Mjesnog odbora Kupinečki Kraljevec I odlučilo je da se u znak trajnog sječanja na sumještana Borisa Radičevića  u  Kupinečkom Kraljevcu imenuje adekvatna javna površina te je u nekoliko navrata razmatralo mogućnosti imenovanja ulice, trga ili parka po poginulom branitelju Domovinskog rata Borisu Radičeviću. 

Nažalost, nije postojala adekvatna površina za koju su bili ispunjeni svi uvjeti kako bi se mogla nazvati po Borisu Radičeviću. 

Kako se ispred škole u Kupinečkom Kraljevcu u sredini okretnice za autobuse nalazi spomenik Borisu Radičeviću sa zelenom površinom i cvjetnjakom  te cijeli prostor ima izgled trga,  te da je bila najavljena katastarska izmjera u kojoj se očekivalo da će prostor postati vlasništvo Grada Zagreba, Vijeće je zaključilo pričekati s konačnim prijedlogom. 


Uvidom u knjige Vijeće je po završetku provedbe izmjere utvrdilo da je na gore opisanom prostoru formirana k.č. 610  k.o. Kupinečki Kraljevec nova 340626, da je k.č. u vlasništvu Grada Zagreba te predlaže da se južni dio navedene k.č. imenuje po Borisu Radičeviću u Trg Borisa Radičevića. 

Ad 4) Prijedlog zaključka o prijedlogu postavljanja prometnog znaka „zabrana prometa za vozila

          čija ukupna masa prelazi 5 tona“ na ulazu u ulicu Banovke iz smjera ulice Brebernička 
          cesta
     Predsjednik, Žarko Vučak konstatira da su članovi Vijeća primili Prijedlog zaključka u pisanom obliku te ih informira da je bio na terenu sa djelatnicima Odjela za promet  po pitanju rješavanja ove problematike. Otvara raspravu.     
      Budući da se nitko ne javlja za riječ, Prijedlog zaključka daje na glasovanje.

      Vijeće je jednoglasno (4 „za) donijelo
ZAKLJUČAK

o prijedlogu postavljanja prometnog znaka „zabrana prometa za vozila čija ukupna masa prelazi 5 tona“ na ulazu u ulicu Banovke iz smjera ulice Brebernička cesta

1. Vijeće Mjesnog odbora Kupinečki Kraljevec I. raspravilo je problematiku oštećenja prometnica uslijed prometovanja teških teretnih vozila, a koje se koriste kao obilazni prometni pravci uslijed zatvaranja dijela Grančarske ulice zbog rekonstrukcije. 

2. Vijeće predlaže postavljanje prometnog znaka „zabrana prometa za vozila čija ukupna 

masa prelazi 5 tona“ na ulazu u ulicu Banovke iz smjera ulice Brebernička cesta.
      3.    Ovaj zaključak dostavlja se Vijeću Gradske četvrti Brezovica na dalje postupanje.

Ad 5) Obavijesti, pitanja i prijedlozi 
          Članica Vijeća Lucija Josipović iznosi potrebu rješavanja problematike prelijavanja oborinske vode na kolnik ulice Lešćina. Također iznosi problem odbacivanja smeća duž iste prometnice.   
          Vezano uz oborinsku odvodnju, Žarko Vučak navodi da je problem što na nekoliko mjesta nema kolnih ulaza sa cijevima da voda može dalje otjecati. Vezano uz problem smeća duž Lešćine, može se organizirati akcija čišćenja smeća, sakupiti ga na jednu lokaciju te pozvati Čistoću da ga odveze.        

          Darko Pereković postavlja upit o realizaciji postave pješačkog semafora u ulici Kraljevečki brijegi  kod škole.

        Predsjednik Vijeća, Žarko Vučak navodi da je temeljem prije donijetog zaključka potrebno tražiti očitovanje Ureda za promet. Informira članove Vijeća da je sutra sjednica Vijeća Gradske četvrti Brezovica te da je pozvan radi donošenja zaključka o izgradnji dječjeg vrtića u Kupinečkom Kraljevcu. 
       Budući da se nitko ne javlja za riječ, predsjednik Vijeća zaključuje 46. sjednicu Vijeća Mjesnog odbora Kupinečki Kraljevec I.

           Dovršeno u 20,45  sati.
         Zapisnik vodila:
           Lidija Špišić
     KLASA: 024-08/25-003/415
     URBROJ: 251-13-11-8/005-25-2
     Kupinečki Kraljevec, 29. siječnja 2025. 
                                                                                                       Predsjednik 
                                                                                              Vijeća Mjesnog odbora
                                                                                               Kupinečki Kraljevec I.
                                                                                                      Žarko Vučak
	Izvješće o glasanju

na 46. sjednici Vijeća Mjesnog odbora Kupinečki Kraljevec I.,

29. siječnja 2025.

